El termini de presentació de sol·licituds s'obre el 17 de juny i finalitza el 6 de juliol de 2020.
Tenir nacionalitat espanyola o de qualsevol estat membre de la Unió Europea.
Pel que fa als ciutadans de la Unió Europea o els seus familiars han de tenir la condició de residents permanents o acreditar que l'estudiant o les persones que el mantenen són treballadors per compti propi o d'altri.
Pel que fa als estudiants no comunitaris, s'aplica el que disposa la normativa sobre drets i llibertats dels estrangers a Espanya i la seva integració social.
Aquests requisits s'han de complir el 31 de desembre de 2018.
Haver formalitzat la primera matrícula del curs 2019-2020 amb posterioritat al 15 d'octubre de 2019 d'un ensenyament conduent a l'obtenció d'un títol universitari oficial de grau o màster habilitant impartit per un centre propi d'una de les universitats següents:
- Universitat Autònoma de Barcelona.
- Universitat Politècnica de Catalunya.
I per als centres adscrits següents:
- Institut Nacional d'Educació Física (INEFC), centre adscrit a la Universitat de Barcelona.
- Institut de Seguretat Pública de Catalunya (ISPC), centre adscrit a la Universitat de Barcelona.
Haver formalitzar la primera matrícula del curs 2019-2020 amb posterioritat al 15 d'octubre de 2019 d'un ensenyament conduent a l'obtenció d'un títol universitari oficial de grau o màster habilitant a la Universitat Oberta de Catalunya.
No superar els trams de renda familiar i de patrimoni, corresponents a l'exercici 2018, que es detallen en l' apartat IV de la Resolució EMC/1806/2019, d'1 de juliol, per la qual s'estableixen, per al curs acadèmic 2019-2020, els procediments per a l'obtenció de l'acreditació del tram de renda familiar i de les beques Equitat per a la minoració dels preus dels crèdits dels estudis universitaris i l'acreditació de caràcter econòmic a l'efecte de formalitzar la matrícula com a becari o becària condicional.
L'acreditació del tram de renda familiar informarà a l'estudiant del tram de renda (d'1 a 6) que li correspon.
Per a l'estudiantat d'enginyeria que sol·liciti una beca Equitat, compleixi els requisits que preveu la base 2 i els seus estudis hagueren quedat afectats el curs acadèmic 2013-2014, pel canvi de nivell del B al C de coeficient d'estructura docent, les universitats apliquen una reducció de 3,76 (tres amb setanta-sis) euros per crèdit matriculat per primera vegada, abans d'aplicar el percentatge de minoració corresponent.
Consulteu les condicions tècniques necessàries per fer tràmits en línia a Tràmits Gencat
El termini màxim per emetre una resolució sobre aquest procediment és de sis mesos, comptadors des de l'endemà de la finalització del termini de presentació de sol·licituds.
Transcorregut aquest termini sense resolució expressa, s'entén que el silenci és negatiu.
L'Acreditació del Tram de renda familiar es podrà consultar mitjançant l'apartat " Tràmits gencat " del web de la Generalitat de Catalunya juntament amb la proposta de resolució.
La proposta de resolució serà notificada a la part interessada mitjançant la seva publicació al tauler electrònic de l'Administració de la Generalitat de Catalunya i, de manera informativa, també es comunicarà via portal " Tràmits gencat " i a la pàgina web de l'AGAUR.
Es poden dictar propostes de resolució parcials a mesura que es tramitin les sol·licituds.
La beca Equitat serà notificada a les persones sol·licitants mitjançant la publicació de la resolució corresponent al tauler electrònic de l'Administració de la Generalitat de Catalunya, i, a títol informatiu, també es comunicarà mitjançant el portal "Tràmits gencat" i en la pàgina web de l'AGAUR.
Sí, en el termini d'un mes a comptar del dia de la publicació de les resolucions corresponents, es pot presentar un recurs potestatiu de reposició davant la presidenta de la Comissió Executiva d'Ajuts Universitaris en el termini d'un mes des del dia de la seva publicació al Diari Oficial de la Generalitat de Catalunya (DOGC), o bé directament un recurs contenciós administratiu davant del jutjat contenciós administratiu de Barcelona corresponent en el termini de dos mesos des de la seva publicació al DOGC, de conformitat amb el que preveuen els articles 123 i 124 d ela Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.
L'Acreditació del tram de renda familiar té valor exclusivament informatiu, i per si sola, no genera cap dret a la beca Equitat.
Per a la concessió de la beca Equitat caldrà complir la resta de requisits previstos a la convocatòria.
Per a les persones a qui se'ls atorgui la beca Equitat, l'AGAUR informarà les seves universitats del resultat corresponent, per tal que aquestes apliquin el percentatge de minoració en la darrera fase de pagament de la matrícula.
En cas que resulti un excés en favor de l'estudiant, la universitat li ha de retornar, d'acord amb la normativa vigent.